**Conveni marc de col·laboració entre l’Administració de la Generalitat de Catalunya, mitjançant el Departament d’Educació, i <nom de l’entitat>, per desenvolupar, en règim d’alternança i amb formació dual, el cicle formatiu de grau <mitjà>/<superior> i/o <programa formatiu> <denominació del cicle i/o del programa formatiu> [repetir per cada a cicle formatiu/programa formatiu objecte d’aquest conveni], a l’Institut <nom institut>, de <localitat>**

**Reunits:**

Per part de l’Administració de la Generalitat de Catalunya, mitjançant el Departament d’Educació, <nom i cognoms>, <director/directora> del centre <denominació del centre educatiu>, amb codi <codi>, en endavant el centre educatiu, nomenat per la Resolució de <data de la resolució de nomenament com a director/directora>, que actua en virtut de la Resolució EDU/3339/2020, de 17 de desembre, per la qual s'estableix el contingut del conveni marc de col·laboració entre l'Administració de la Generalitat de Catalunya mitjançant el Departament d'Educació, i l'entitat corresponent, per desenvolupar, en règim d'alternança i amb formació dual, el cicle formatiu i/o el programa formatiu a l'institut corresponent i es delega en les persones titulars de les direccions dels instituts de titularitat del Departament d'Educació la competència per a la signatura del conveni i de les seves addendes i publicada en el DOGC núm. 8302.

El/la Sr/a. <nom i cognoms>, en nom i representació de <denominació completa de l’entitat>, amb CIF <número de CIF entitat>, en endavant l’entitat, en virtut de <càrrec> segons consta acreditat mitjançant <legitimació>.

En ús de les seves atribucions, les parts es reconeixen mútuament la capacitat legal suficient per formalitzar aquest acte i

**Manifesten:**

1. Que el **Reial decret 1147/2011**, de 29 de juliol, pel qual s’estableix l’ordenació general de la formació professional del sistema educatiu, determina en el seu article 31, la modalitat en alternança d’impartició dels programes formatius.
2. Que el **Reial decret 1529/2012**, de 8 de novembre, pel qual es desplega el contracte per a la formació i l’aprenentatge i s’estableixen les bases de la formació professional dual, estableix en:

* l’article 3.1, les modalitats de desenvolupament de la formació professional dual.
* l’article 31 el contingut dels convenis amb les empreses

1. Que la **Llei 10/2015**, del 19 de juny, de formació i qualificacions professionals, crea un marc orientat a l'aplicació del model de formació professional a Catalunya, com a element estratègic per millorar el nivell de qualificació professional de les persones, per incrementar-ne l'ocupabilitat i per impulsar la competitivitat de les empreses.
2. Que la **Llei 12/2009**, del 10 de juliol, d’educació, regula el sistema educatiu no universitari de Catalunya.
3. Que el **Decret 284/2011**, d’1 de març, d’ordenació general de la formació professional inicial estableix en:

- l’article 42, que la implantació o l’autorització de les mesures flexibilitzadores requereix que els centres tinguin prèviament implantat o autoritzat el cicle o cicles formatius objecte de les mesures flexibilitzadores, i a més que l’aplicació pels centres educatius de les mesures flexibilitzadores requereix, prèviament, la seva implantació, en tant que són centres públics.

- l’article 57, la formació professional en alternança com a mesura flexibilitzadora de l’oferta d’ensenyaments de formació professional.

1. Que la **Resolució EDU/2085/2020**, de 20 d'agost, actualitza l'organització de la formació en alternança en els ensenyaments de formació professional inicial.
2. Que **l'Ordre ENS/241/2015**, de 27 de juliol, per la qual es regula la formació pràctica en centres de treball, comprèn les condicions generals de realització de l'estada formativa de Formació en Centres de Treball.
3. Que la **Resolució ENS/1891/2012**, de 23 d'agost, estableix l'organització de diverses mesures flexibilitzadores i actuacions en la formació professional.
4. Que **Resolució EDU/3339/2020**, de 17 de desembre, per la qual s'estableix el contingut del conveni marc de col·laboració entre l'Administració de la Generalitat de Catalunya mitjançant el Departament d'Educació, i l'entitat corresponent, per desenvolupar, en règim d'alternança i amb formació dual, el cicle formatiu i/o el programa formatiu a l'institut corresponent i es delega en les persones titulars de les direccions dels instituts de titularitat del Departament d'Educació la competència per a la signatura del conveni i de les seves addendes.
5. L’Administració de la Generalitat de Catalunya, mitjançant el Departament d’Educació, actua en aquest model de conveni marc com a titular del centre educatiu.
6. Que el centre educatiu té implantat/s o autoritzat/s el/s cicle/s formatiu/s objecte d’aquest conveni.
7. Que el centre educatiu té implantada la mesura flexibilitzadora de la formació professional en alternança i dual en el/s cicle/s formatiu/s objecte d’aquest conveni.

D'acord amb l'exposat i en el marc del que disposa, en referència als convenis de col·laboració que subscriuen les administracions públiques, els articles 108 a 112 de la Llei 26/2010, de 3 d'agost, de règim jurídic i de procediment de les administracions públiques de Catalunya, i articles 47 a 52 de la Llei 40/2015, d'1 d'octubre, de règim jurídic del sector públic, amb l'objectiu principal de fomentar la formació professional inicial i apropar l'oferta formativa a les necessitats de les persones treballadores, les parts subscriuen aquest conveni amb subjecció a les següents

**Clàusules**

## Primera. Objecte

L’objecte d’aquest conveni és establir els termes de col·laboració entre el centre educatiu <denominació del centre educatiu>, amb codi <codi>, de <població> i <nom complet entitat>, per organitzar, oferir i impartir en règim de de formació en alternança i dual els cicles formatius:

* Cicle formatiu de grau <mitjà/superior> <denominació del cicle formatiu> i/o <programa formatiu > <denominació del programa>, amb codi <codi> [repetir per cada cicle formatiu/programa formatiu objecte d’aquest conveni]

## Segona. Compromisos de l’entitat

L’entitat es compromet a:

1. Oferir estades formatives a les instal·lacions i dependències del/s seu/s centre/s de treball destinades a garantir que el nombre d’alumnes establert per ambdues parts signatàries d’aquest conveni, per a cada curs escolar, faci la formació en règim d’alternança amb formació dual, mitjançant un contracte o una beca de formació.

Centres de treball:

<indicar nom i adreça del centre de treball> [repetir per cada centre de treball]

1. Homologar-se per tal de validar la capacitat i l'adequació de l'entitat per participar en el procés de formació de l’alumnat, amb anterioritat a l’inici del procés formatiu.
2. Col·laborar amb el professorat del centre educatiu en el seguiment de l’alumnat durant l’estada a l’entitat i en la valoració dels aprenentatges assolits.
3. Designar un tutor o tutora de l’entitat de formació dual, per acollir, formar i fer el seguiment i valoració de l’alumnat i per coordinar-se amb el tutor/a del centre educatiu.
4. Fer que el tutor o tutora de l’entitat de formació dual, rebi la formació bàsica impartida pel centre educatiu, que el capaciti per acollir alumant en formació dual.
5. Destinar els recursos humans i materials necessaris per a l’aprenentatge per part de l’alumnat d’aquells continguts formatius acordats amb el centre educatiu.
6. Determinar la modalitat del contracte laboral.
7. Tramitar l’acord formatiu amb el centre educatiu i l’alumnat
8. Disposar d’una avaluació de riscos específics del lloc o llocs d’estada a l’entitat que hagin d’ocupar els alumnes, d’acord amb la legislació vigent en matèria de prevenció de riscos laborals.

Considerar la circumstància de l’edat, en els casos de l’alumnat menor, en relació amb l’avaluació de riscos del lloc de treball feta per l’entitat.

1. Informar l’alumnat sobre el riscos laborals específics associats als llocs de treball de l’estada
2. Proveir dels equips i mitjans de protecció necessaris perquè els i les alumnes desenvolupin les activitats formatives amb les condicions de seguretat i salut adequades
3. Facilitar, en els termes en què es reculli en la negociació col·lectiva, a la representació legal dels treballadors informació sobre les persones que facin la formació dual amb contracte laboral o beca formativa.
4. Retribuir, en el cas de contracte per a la formació, a l’alumne treballador o alumna treballadora, d’acord amb la normativa laboral aplicable.
5. Fer, en el cas de beca formativa:

- Fins al 31 d’agost de 2021, una aportació econòmica a l’alumne o alumna, en concepte de transport, manutenció i material, per un valor no inferior al 100% de l’import vigent en cada moment de l’indicador públic de renda d’efectes múltiples (IPREM), per un nombre d’hores de pràctiques formatives igual al de la jornada completa en l’activitat. Si el nombre d’hores de pràctiques formatives és inferior, l’import de l’aportació econòmica es redueix proporcionalment.

- A partir de l’1 de setembre de 2021, una aportació econòmica que, sense perjudici del que s'acordi en la negociació col·lectiva laboral, no pot ser inferior a:

1) En els cicles formatius de grau mitjà, al 50% del salari mínim interprofessional de l'any 2020.

2) En els cicles formatius de grau superior, al 60% del salari mínim interprofessional de l'any 2020 durant la primera meitat de l'estada a l'entitat, i al 70% al llarg de la segona meitat.

Les beques dels alumnes per dur a terme la formació en alternança tenen una durada de 1.000 hores, dins d’un curs acadèmic.

L’import final de l’aportació econòmica que s’aplica, s’acorda i es fixa a través de la comissió de seguiment

Si la jornada és menor que la jornada ordinària de l'activitat, l'import de la beca serà la part proporcional que correspongui.

En el cas de cicles de formatius que es desenvolupin mitjançant una distribució conjunta o una distribució temporal extraordinària, la durada de la beca serà la que es determina en la resolució corresponent, emesa per la direcció general competent en matèria de formació professional.

Les condicions concretes de la beca han de constar expressament en l’acord formatiu amb l’alumne/a.

1. Incloure els alumnes que formalitzin una beca de formació en el règim general de la Seguretat Social, com a assimilats a treballadors per compte aliè, d’acord amb el que estableix el Reial decret 1493/2011, de 24 d’octubre (BOE núm. 259, de 27.10.2011), pel qual es regulen els termes i les condicions d’inclusió en el règim general de la Seguretat Social de les persones que participin en programes de formació, en desplegament del que preveu la disposició addicional tercera de la Llei 27/2011, d’1 d’agost, sobre actualització, adequació i modernització del sistema de la Seguretat Social.
2. Mantenir la distribució que s’hagi establert en l’organització anual de la formació en alternança al centre educatiu i a l’entitat, durant el temps acordat per la comissió de seguiment, llevat d’extinció per:

* força major, fet que cal comunicar immediatament al centre educatiu;
* concurrència d’altres causes justificades, que cal comunicar en el termini de preavís que estableixi la comissió de seguiment;
* incompliment, per part dels alumnes, del compromís d’aprofitament acadèmic o de l’observació d’un comportament no adequat en l’entitat, amb la comunicació prèvia als responsables del centre educatiu.

Si l’entitat, després d’acordar l’organització anual de l’alternança, per raons organitzatives, ha de modificar-ne la distribució establerta de l’horari o de la jornada d’activitat en l’entitat, ho ha de comunicar al centre educatiu a fi d’analitzar-ne conjuntament la viabilitat i, si escau, acordar una nova distribució temporal del treball i de la formació.

1. Facilitar la integració a l'entitat mitjançant el mòdul professional de Formació en Centres de Treball, preferentment durant el tercer trimestre del primer curs. Aquesta etapa d'integració ha de ser d'un màxim de 100 hores.
2. Posar a disposició places de pràctiques perquè els alumnes puguin fer el crèdit/mòdul de Formació en Centres de Treball (FCT) corresponent al cicle formatiu, amb la finalitat d’afavorir-ne la inserció laboral, i d’acord amb l’Ordre ENS/241/2015, de 27 de juliol, per la qual es regula la formació en centres de treball.

## Tercera. Compromisos del Departament d’Educació, mitjançant el centre educatiu

El centre educatiu es compromet a fer les actuacions següents:

1. Organitzar la formació en règim d’alternança i amb formació dual en col·laboració amb els representants de l’entitat.
2. Informar l’alumnat que participa en la formació en alternança de les característiques del seu desenvolupament, i tramitar i recollir-ne l’acord formatiu que recull l’activitat de formació en règim d’alternança i amb formació dual que desenvolupa cada alumne o alumna a l’entitat.
3. Fer constar en l’acord formatiu amb l’alumne/a les condicions concretes de la beca formativa.
4. Designar una persona tutora de l’alumne/a per garantir el seguiment de l’alumne/a durant l’estada formativa a l’entitat.
5. Facilitar les dades necessàries per tal que l’entitat pugui formalitzar el contracte per a la formació I aprenentatge.
6. Signar, en el cas de contracte per a la formació i l’aprenentatge, la sol·licitud d’autorització de l’activitat formativa o la documentació que es pugui establir en la normativa reguladora.
7. Impartir la formació en prevenció de riscos laborals que s’estableix en el currículum del cicle formatiu abans d’iniciar l’estada a l’entitat.
8. Impartir la formació bàsica als tutors de l’entitat, seguint el programa de la Direcció General de Formació Professional Inicial i Ensenyaments de Règim Especial.
9. Establir conjuntament amb l’entitat el mètode de seguiment dels alumnes al llarg de l’estada a l’entitat i les accions correctores necessàries del procés d’aprenentatge per afavorir-ne el rendiment acadèmic.
10. Establir i acordar amb l’entitat el mètode i criteris per valorar els aprenentatges assolits en l’estada formativa a l’entitat.
11. Acordar amb l’entitat el pla d’activitats individualitzat per a l’alumnat que desenvolupi l’estada formativa a l’entitat en formació dual.
12. Facilitar, en cas de finalització anticipada del contracte laboral o la beca formativa, que els alumnes puguin cursar la formació iniciada, pels mitjans que el centre estableixi, en què s’inclou la metodologia semipresencial.

## Quarta. Formació en centres de treball (FCT)

El Departament d’Educació disposa d’una pòlissa d’assegurança de mort o d’invalidesa per accidents personals dels alumnes d’ensenyaments secundaris postobligatoris que fan pràctiques o estades en empreses, i dels professors i tutors del centre docent que participin en el projecte.

Es pot impartir una formació voluntària d’orientació pedagògica per a totes aquelles persones de l’entitat que exerceixin les funcions de tutor o tutora dels alumnes en FCT. El Departament d’Educació estableix un sistema de reconeixement per a aquesta formació.

Abans d’iniciar el període de pràctiques, els alumnes han de rebre una formació sobre els coneixements, procediments i actituds que es consideren necessaris per facilitar la seva experiència en el món del treball, i que ha de preveure continguts rellevants sobre prevenció de riscos laborals específics del lloc de l’estada i protecció de dades de caràcter personal o confidencial. L’entitat ha de proveir dels equips i mitjans de protecció necessaris perquè els alumnes desenvolupin les activitats de treball en les condicions de seguretat i salut adequades.

## Cinquena. Altres mesures i actuacions de formació professional

El centre educatiu dona suport a l’entitat, informant, assessorant i orientant de les mesures i actuacions de:

* reconeixement acadèmic de l’experiència professional;
* reconeixement acadèmic de la formació contínua;
* oferta de formació professional per a col·lectius singulars;
* accés de treballadors als cicles formatius, tot i que no tinguin els requisits d’accés;
* proves d’accés als cicles formatius.

Aquestes mesures i actuacions s’articularan, si així ho decideixen ambdues parts, d’acord amb el marc normatiu aplicable (essencialment Decret 284/2011, d’1 de març, i Resolució ENS/1891/2012, de 23 d'agost, d'organització de diverses mesures flexibilitzadores i actuacions en la formació professional).

## Sisena. Confidencialitat

1. El centre educatiu, que inclou el seu professorat i alumnat, es compromet a mantenir la confidencialitat de tota la informació tècnica o comercial reservades que es pugui haver rebut ocasionalment al llarg de la seva estada formativa. En aquest sentit, l’entitat pot presentar al centre educatiu els compromisos de confidencialitat que han de signar els alumnes que desenvolupin la formació en alternança i, si escau, els professors del centre.
2. Les parts es comprometen a informar als alumnes de l’existència d’aquest compromís, i a vetllar pel seu compliment.
3. Aquesta documentació no es facilita a tercers sense l’autorització escrita de l’entitat propietària

## Setena. Protecció de dades de caràcter personal

1. Ambdues parts es comprometen a donar estricte compliment a la normativa reguladora de protecció de dades de caràcter personal d’acord amb el que determina:

* el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE (Reglament general de protecció de dades)
* la Llei orgànica 3/2018, de 5 de desembre, de protecció de dades personals i garantia dels drets digitals
* així com a aquella altra normativa reguladora de protecció de dades de caràcter personal que sigui d’aplicació durant la vigència d’aquest conveni i que no contradigui, s’oposi o sigui incompatible amb el Reglament (UE) 2016/679 i la Llei orgànica 3/2018.

1. Les parts signatàries donen compliment a les previsions establertes a la Llei orgànica 1/1982, de 5 de maig, de protecció civil del dret a l’honor, a la intimitat personal i familiar i a la pròpia imatge i resta de normativa d’aplicació.
2. El centre educatiu expressament manifesta i garanteix a l’entitat, que ha informat i obtingut el consentiment corresponent dels alumnes per a poder comunicar les seves dades a l’entitat amb les finalitats previstes en aquest Conveni. Per la seva banda, l’entitat es compromet a tractar les dades objecte de la comunicació únicament amb aquesta finalitat, si bé podrà tractar les dades amb fins addicionals si recapta el consentiment dels afectats a l'efecte.

## Vuitena. Protecció dels menors

1. Les parts es comprometen que el seu personal, propi o extern, que intervingui en l’execució d’aquest conveni, compleixi la normativa vigent en matèria de protecció del menor, concretament el requisit que determina l’apartat 5 de l’article 13 de la Llei orgànica 1/1996, de 15 de gener, de protecció jurídica del menor, de modificació parcial del Codi civil i de la Llei d’enjudiciament civil.
2. El centre educatiu obté l’autorització escrita i signada dels representants legals de l’alumnat menor d’edat, tret d’aquells emancipats legalment, per participar en aquest projecte de formació professional dual.
3. El centre educatiu obté, a través dels representants legals del menor, les autoritzacions i permisos necessaris amb els que se subscriguin el compromís de confidencialitat i, si escau, l’acceptació escrita de les normes de règim interior de l’entitat .

## Novena. Igualtat

Les parts signants estan compromeses amb la igualtat i la no discriminació, i garanteixen l'accés de les dones i dels homes a la formació professional, i poden establir accions positives específiques que corregeixin les situacions de subrepresentació d'un o un altre sexe en determinades especialitats i portar a terme accions d'orientació professional no sexista.

## Desena. Comissió de seguiment

Per seguir i coordinar les accions previstes en aquest conveni es constitueix una Comissió de seguiment, integrada, com a mínim, per un representant de cadascuna de les parts, designat pels signataris del conveni. És president/a d’aquesta Comissió de seguiment, el director/a del centre educatiu o persona en qui delegui.

Aquesta comissió actua segons el règim de funcionament que ella mateixa estableix.

Són funcions de la Comissió:

1. el seguiment, vigilància i control de les actuacions previstes en el conveni, amb els objectius de donar compliment de l’objecte del conveni;
2. fer l’anàlisi i valoració del desplegaments dels acords i els seus resultats;
3. resoldre les qüestions sobre la interpretació i desplegament dels acords;
4. resoldre l'incompliment de les obligacions i compromisos assumits per cadascuna de les parts;
5. determinar les conseqüències aplicables en el cas de que les parts incompleixin els compromisos;
6. fer el seguiment i avaluació de les condicions de desenvolupament de la formació dual;
7. fixar l’import de la beca, tenint en compte el que s’estableix en la clàusula segona;
8. aixecar acta dels acords d’organització de la formació en alternança i d’altres de rellevants que siguin adoptats en cadascuna de les reunions, i enviar-les a les institucions participants d’aquest conveni;
9. elaborar un informe anual de valoració global del conveni, preferentment un mes abans de la data prevista de finalització de les actuacions objecte del conveni. Aquest informe s’ha de presentar a les parts que el signen, perquè en puguin avaluar els resultats. El centre educatiu ha d’arxivar l’informe i tenir-lo a disposició de la Inspecció d’Educació. Aquest informe forma part de la documentació del sistema de qualitat dels centres;
10. coordinar, si s’escau, les seves actuacions amb altres comissions de seguiment que estiguin relacionades amb el compliment dels objectius d’aquest conveni;
11. exposar, en reunió de la Comissió, les activitats formatives que s’han fet, perquè en tinguin coneixement els membres de la Comissió i puguin fer, si escau, propostes de millora.

La Comissió s’ha de reunir regularment durant el curs i almenys, un cop cada curs, o sempre que ho sol·liciti una de les parts a la presidència de la Comissió.

**Onzena. Assegurances**

**1. Compromisos del Departament d’Educació**

1. El Departament d’Educació disposa d’una pòlissa d’assegurança de responsabilitat patrimonial i civil que cobreix els danys causats a terceres persones pels seus empleats i dependents en l’exercici de les seves funcions o de l’activitat professional per compte d’aquells, per acció o omissió durant l’exercici de la seva activitat, així com la responsabilitat civil professional.
2. Si la formació en alternança es realitza en un projecte de mobilitat requereix, a més, una pòlissa d’assegurança de viatges, la qual ha d’incloure:

- Assistència a les persones:

- Demores del viatge

- Cancel·lacions del viatge per causes justificades

- Pèrdua, robatori, destrucció o demora de l’equipatge

- Mort o invalidesa per accident de l’assegurat en el transcurs del viatge i fora del seu domicili habitual

- Responsabilitat civil privada de l’assegurat.

**2. Compromisos de l’entitat**

1. L’entitat disposa d’una pòlissa d’assegurança de responsabilitat patrimonial i civil que cobreix els danys causats a terceres persones per als seus empleats i dependents en l’exercici de les seves funcions o de l’activitat professional per compte d’aquells, per acció o omissió durant l’exercici de la seva activitat, així com la responsabilitat civil professional.
2. Les condicions de què gaudeixi el personal laboral de l'empresa han de ser extensives a l'alumnat de formació dual amb beca.

## Dotzena. Ampliació a nous cicles formatius

1. Les parts signants poden acordar incorporar a aquest conveni nous cicles formatius i programes que ofereix el centre educatiu, mitjançant la signatura d’una addenda a aquest conveni.
2. Aquesta addenda s’enviarà a la Direcció General de Formació Professional Inicial i Ensenyaments de Règim Especial per al seu registre, pels mitjans que la direcció general competent determini.

## Tretzena. Imatge corporativa, responsabilitat social i propietats intel·lectual i industrial

1. La publicitat que es faci del present conveni, així com les publicacions, comunicacions o documents relatius a activitats realitzades en el marc del mateix, han d’incloure la referència a la col·laboració entre el centre educatiu i l’entitat , i han de ser respectuoses amb la imatge de les institucions compromeses. En totes les activitats que es realitzin en virtut d'aquest conveni figuraran els respectius logotips.
2. La denominació de cadascuna de les parts, les seves marques registrades, logotips i qualsevol signe distintiu són propietat exclusiva de cadascuna d'elles.
3. Cap de les parts signants del present conveni pot utilitzar marques, distintius o qualsevol dret de propietat industrial o intel·lectual de l'altra part per a fins diferents dels expressament indicats en aquest conveni.
4. La utilització per una de les parts de les marques i qualsevol altre dret de propietat industrial o intel·lectual titularitat de l'altra part per als fins previstos en el present conveni, no comporta de cap manera l'adquisició per aquell de cap dret sobre els mateixos.
5. Quan així estigui obligada legalment, l’entitat informa del contingut del present conveni a la representació legal dels treballadors.
6. Els drets de propietat intel·lectual i industrial derivats de l’activitat de l’alumne/a en l’estada formativa són de titularitat de l’empresa, que haurà d’esmentar l’autoria en la difusió del treball elaborat per l’alumne/a.
7. Els drets de propietat industrial i intel·lectual de l’entitat, que ha fet conèixer al Departament d’Educació, s’han de protegir i mantenir, així com comunicar a l’entitat l’ús no apropiat dels mateixos.

## Catorzena. Publicitat de l'acord, transparència i bon govern

El Departament d’Educació i l’entitat, d’acord amb els principis de transparència i informació públiques, fan públic els acords d’aquest conveni i actuen d’acord amb els principis ètics i regles de conducta establerts a l’article 55 de la Llei 19/2014, del 29 de desembre, de transparència, accés a la informació pública i bon govern.

El Departament d’Educació, d'acord amb el que disposa l’article 110.3 de la Llei 26/2010, de 3 d'agost, de règim jurídic i de procediment de les administracions públiques de Catalunya, publica els convenis que subscriu, al web del Registre de Convenis de Col·laboració i Cooperació, accessible des del Portal de la Transparència, i al Diari Oficial de la Generalitat de Catalunya.

## Quinzena. Vigència

1. Aquest conveni entra en vigor <el/l’> <dia> <de/d’> <mes> de <any> , i és vigent fins <al/a l’> <dia> <de/d’> <mes> de <any> (com a màxim quatre anys de vigència).
2. Aquest conveni no tindrà pròrroga de la seva vigència.

## Setzena. Causes d’extinció

Són causes de resolució:

1. El transcurs del termini de vigència del conveni.
2. L’acord unànime de tots els signants.
3. L’incompliment de les obligacions i els compromisos assumits per part d’algun dels signants.

En aquest cas, qualsevol de les parts pot notificar a la part incomplidora un requeriment perquè compleixi en un termini determinat les obligacions o els compromisos que es consideren incomplerts. Aquest requeriment s’ha de comunicar al responsable del mecanisme de seguiment, vigilància i control de l’execució del conveni i a les altres parts signants.

Si, un cop transcorregut el termini indicat en el requeriment, l’incompliment persisteix, la part que el va adreçar ha de notificar a les parts signants la concurrència de la causa de resolució i el conveni s’entén resolt.

1. Per decisió judicial declaratòria de la nul·litat del conveni.
2. Per manca d’alumnat matriculat suficient, segons els mínims establerts oportunament pel Departament d’Educació.
3. Per qualsevol altra causa de les generals establertes en la legislació vigent.

## Dissetena. Naturalesa i jurisdicció

1. Aquest conveni té naturalesa administrativa, i és d’aplicació el que s’estableix en el títol preliminar, capítol VI de la Llei 40/2015, d’1 d’octubre, de règim jurídic del sector públic, en el Decret 52/2005 de 5 d'abril, de creació i regulació del Registre de convenis, i en el Decret 322/2006, de 22 agost, de modificació del Decret 52/2005.
2. Les qüestions litigioses sorgides sobre la interpretació, la modificació, la resolució i els efectes d’aquest conveni, que no puguin ser resoltes de mutu acord en el si de la Comissió de seguiment, seran resoltes per la jurisdicció contenciosa administrativa.

Per tal que així consti, i com a prova de conformitat, les parts signen aquest conveni.

|  |  |
| --- | --- |
| **Per part de l’Administració de la Generalitat, mitjançant el Departament d’Educació** | **Per part de <nom de l’entitat>** |
|  |  |
| El/La director/a per delegació del conseller per Resolució EDU/3339/2020, de 17 de desembre | <càrrec del signatari/ària> |